**GUVERNUL ROMÂNIEI**



**HOTĂRÂRE**

**pentru abrogarea** **Hotărârii Guvernului nr.** **1048/2013 pentru aprobarea Planului de management și a Regulamentului Parcului Natural Porțile de Fier**

În temeiul art. 108 din Constituția României, republicată,

**Guvernul României** adoptă prezenta hotărâre:

**Art. 1** Hotărârea Guvernului nr. 1048/2013 pentru aprobarea Planului de management și a Regulamentului Parcului Natural Porțile de Fier, publicată în Monitorul Oficial al României, Partea I, nr. 119 și 119 bis din 18 februarie 2014, se abrogă.

**Art. 2** (1) Raporturile și situațiile juridice născute în temeiul Hotărârii Guvernului nr.1048/2013 pentru aprobarea Planului de management și a Regulamentului Parcului Natural Porțile de Fier, dar care nu și-au produs efectele în întregime până la data intrării în vigoare a prezentei hotărâri, sunt supuse dispozițiilor legale care le-au instituit numai în măsura în care a fost demarată aplicarea măsurilor cuprinse în planul de management și regulamentul Parcului Natural Porțile de Fier.

**(2)** În cazul în care, la data intrării în vigoare a prezentei hotărâri, aplicarea măsurilor cuprinse în planul de management prevăzut la alin. (1) nu a fost în totalitate realizată, raporturile și situațiile juridice născute în temeiul Hotărârii Guvernului nr.1048/2013 sunt valabile până la intrarea în vigoare a următorului plan de management.

**Art. 3** Prezenta hotărâre intră în vigoare la 30 de zile de la data publicării în Monitorul Oficial al României, Partea I.

**Art. 4** În termen de 30 de zile de la data intrării în vigoare a prezentei hotărâri, se aprobă prin ordin al ministrul mediului, apelor și pădurilor Planul de management al Parcului Natural Porțile de Fier și al siturilor Natura 2000 ROSCI0206 Porțile de Fier, ROSPA0026 Cursul Dunării Baziaș - Porțile de Fier și ROSPA0080 Munții Almăjului - Locvei.

**PRIM-MINISTRU**

**ILIE-GAVRIL BOLOJAN**